
Министерство на околната среда и водите


Регионална инспекция по околната среда и водите - Монтана

Д О К Л А Д

за извършена комплексна проверка на Предприятие за производство на туристически обувки в гр. Монтана с оператор „Мас” ЕООД, гр. Монтана на основание Заповед № РД-130/06.05.2015 г. на директора на РИОСВ – Монтана.
Извършената комплексна проверка на 13.05.2016 г. е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2016 г.


На обекта се извършва производствена дейност – производство на туристически обувки по договор за изработка (ишлеме). Продукцията е изцяло за износ.
 
 По фактор „Отпадъци“:


От производствената дейност на обекта се генерират неопасни-производствени отпадъци, които предварително се съхраняват на мястото на образуване до предаването им за последващо третиране на лица, притежаващи необходимите документи по чл. 35 от Закона за управление на отпадъците (ЗУО) и с писмен договор. 

Отпадъците се съхраняват разделно по видове, обозначени в отделни складови поме-щения. 

Отпадъците от дейността, които се образуват, се отчитат в отчетна книга по Приложение № 1 към чл. 7, ал.1 от Наредба № 1/2014 г., заверена от директора на РИОСВ – Монтана. Отпадъците се предават за последващо третиране, съгласно сключени договори. Издадена е Заповед № 003/14.03.2015 г. на управителя на дружеството за въвеждане на вътрешни правила за извършване на разделно събиране на отпадъците.

По фактор „ОХВ“:

Дружеството е потребител по веригата на опасните химични вещества и смеси. Всички химични вещества и смеси са класифицирани и етикетирани в съответствие с изискванията на Регламент 1272/2008 (CLP), съхраняват се в обособен склад, с ограничен достъп. Представени са информационни листи за безопасност, които са изготвени в съответствие с Приложение II от Регламент ЕС 453/2010 г. Hа оператора е представена информация за прилагането на преходния период съгласно чл.2 от Регламент ЕС 2015г./830, изменящ приложение II на REACH. Не е представена собствена оценка на безопасността на съхранението на ОХВ и смесите по чл. 9 от Наредбата за реда и начина на съхранение на опасни химични вещества и смеси и съгласно изискванията на чл. 4 от Наредбата, за което е дадено предписание до управителя на дружеството да се изготви и представи в РИОСВ – Монтана собствена оценка за безопасността на съхранението на опасните химични вещества и смеси в съответствие с чл. 9 от Наредбата за реда и начина на съхранението на опасни химични вещества и смеси, съгласно утвърдения формат от Министъра на околната среда и водите със Заповед № РД-288/03.04.2012 г.
При предходната комплексна проверка от 10.03.2015 г.  с констативен протокол № КПКД-4/10.3.2015 г. е дадено предписание на основание чл. 155, ал. 2 от ЗООС. Същото е изпълнено в срок.

